Žabník skorocelový

Žabník skorocelový (Alisma plantago-aquatica L.) je druh jednoklíčnolistových rastlín z čeľade žabníkovité (Alismataceae).

Opis 
Ide o vytrvalú bahennú až vodnú rastlinu, dorastá do výšky cca 20 –  s hľuznatým podzemkom. Listy sú stopkaté, usporiadané do prízemnej ružice, čepele sú vajcovité, elipsovité až kopijovité, na báze väčšinou srdcovité až uťaté, len málokedy klinovité.

Kvety sú usporiadané do súkvetia, ide o vrcholovú metlinu. Okvetie je rozlíšené na kalich a korunu. Kalichové sú 3, korunné tiež 3, korunné lístky sú biele, nie ružovkasté ako u podobného žabníka kopijovitého. Kvety sa otvárajú hlavne popoludní. Gyneceum je apokarpné. Čnelka je priama a bliznová časť zaberá len 1/8 – 1/3 dĺžky čnelky. Plodom sú nažky usporiadané v súplodí.

Rozšírenie vo svete 
Žabník skorocelový rastie v rozsiahlych oblastiach Európy a Ázie. Zo Severnej Ameriky je udávaný ako nepôvodný z Aljašky, inak tam je nahradený príbuznými druhmi Alisma subcordatum a Alisma triviale.

Galéria

Referencie

Iné projekty

Zdroj 

Žabníkovité